kardosdrur/scandi-wiki huggingface dataset:
Skærmaks

Skærmaks (Setaria) er en slægt med ca. 50 arter der er udbredt i både de tempererede, de subtropiske og de tropiske egne, hvor de foretrækker ruderater og dyrket jord. Det er flerårige, urteagtige planter (typiske græsser) med en tueformet vækst og smalle, linjeformede blade.

Nogle arter dyrkes, specielt kolbehirse (s. italica) som er en vigtig fødevare i Østasien. Andre arter er invasive og betydende markukrudt mange steder i verden, bl.a. blågrøn skærmaks (s. pumila).

 Faberskærmaks (Setaria faberi)
 Kolbehirse (Setaria italica)
 Grøn skærmaks (Setaria italica subsp. viridis)
 Storakset skærmaks (Setaria macrostachya)
 Palmegræs (Setaria megaphylla)
 Palmebladet skærmaks (Setaria palmifolia)
 Slank skærmaks (Setaria parviflora)
 Blågrøn skærmaks (Setaria pumila)
 Kransskærmaks (Setaria verticillata)
1. etape af Post Danmark Rundt 2014

1. etape af Post Danmark Rundt 2014 er en 157 km lang etape. Der blev kørt den 6. august fra Hobro til Mariager. Etapen blev vundet af Magnus Cort, hvilket gav ham den gule føretrøje.

 Etape: 1. etape
 Dato: 6. august
 Længde: 157 km
 Rute: Rute: Hobro - Arden - Rold - Rebild- Skørping - Kongerslev - Øster Hurup - Hadsund - Assens - Mariager. Der afsluttes med 3 omgange à 6,2 km.

Eksterne henvisninger 
 Post Danmark - 1. etape 2014 

Danmark Rundt
Nueces River

Nueces er en flod som løber nord-syd i den sydvestlige del af Texas i USA. Den løber ud i den Mexicanske Golf 100 km nord for grænsen til Mexico, og nord for Corpus Christi. Den er totalt over 507 km fra nord til syd, og har et afvandingsområde på 435.820 km². Vest for dette flodsystem ligger grænsefloden Rio Grande. Nueces har flere bifloder og er delvis udbygget med vandkraftproduktion.

Da Republikken Texas frigjorde sig fra Mexico i 1836, opstod der en konflikt over om det var denne flod eller Rio Grande som skulle være grænsen mellem Mexico og den nye republik. Da Texas blev indlemmet som delstat i USA i 1845, førte grænsestriden til den Mexicansk-amerikanske krig i årene 1846 til 1848.

Se også 
 Vandløb i USA

Eksterne kilder/henvisninger 

 Nueces River Authority home page
 Nueces River from the Handbook of Texas Online

Vandløb i Texas
Germán Villa

Germán Villa Castañeda (født 2. april 1973 i Mexico City, Mexico) er en tidligere mexicansk fodboldspiller (central midtbane).

Villa spillede, afbrudt af lejeophold hos henholdsvis Necaxa og spanske RCD Espanyol i hele 18 sæsoner hos storklubben América i hjembyen Mexico City. I denne periode spillede han over 400 ligakampe for klubben, og var med til at vinde det mexicanske mesterskab to gange, i henholdsvis 2002 og 2005.

Villa spillede desuden 66 kampe for Mexicos landshold. Han repræsenterede sit land ved både VM i 1998 i Frankrig og VM i 2002 i Sydkorea/Japan. Han var også med til at vinde guld ved de nordamerikanske mesterskaber CONCACAF Gold Cup i både 1996 og 1998, samt ved Confederations Cup 1999 på hjemmebane.

Titler 
Liga MX
 2002 og 2005 med Club América

CONCACAF Gold Cup
 1996 og 1998 med Mexico

'''Confederations Cup
 1999 med Mexico

Referencer 

Fodboldspillere fra Mexico
Fodboldspillere fra Club América
Fodboldspillere fra RCD Espanyol
Personer fra Mexico City
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Duilio Davino

Duilio César Jean Pierre Davino Rodríguez (født 21. marts 1976 i León, Mexico) er en tidligere mexicansk fodboldspiller (midterforsvarer).

Davino spillede hele ti sæsoner hos Mexico City-storklubben América, og havde også ophold hos blandt andet Puebla FC og CF Monterrey. Han tilbragte desuden en enkelt sæson i den amerikanske Major League Soccer, hvor han repræsenterede FC Dallas.

Davino spillede desuden 84 kampe og scorede to mål for Mexicos landshold. Han repræsenterede sit land ved VM i 1998 i Frankrig, og spillede mexicanernes fire kampe i turneringen, der endte med et exit i 1/8-finalen.

Referencer 

Fodboldspillere fra Mexico
Fodboldspillere fra Club América
Fodboldspillere fra C.F. Monterrey
Fodboldspillere fra Puebla FC
Fodboldspillere fra FC Dallas
Personer fra León de los Aldamas
Deltagere ved verdensmesterskabet i fodbold 1998
Ricardo Peláez

Ricardo Peláez Linares (født 14. marts 1963 i Mexico City, Mexico) er en tidligere mexicansk fodboldspiller (angriber).

Peláez spillede på klubplan hele sin karriere i hjemlandet, hvor han repræsenterede henholdsvis América, Necaxa og Chivas Guadalajara. Med både América og Necaxa var han med til at vinde det mexicanske mesterskab.

Peláez spillede desuden 43 kampe og scorede 16 mål for Mexicos landshold. Som 35-årig, og i de sidste sæsoner af sin karriere, blev han udtaget til den mexicanske trup til VM i 1998 i Frankrig. Han scorede to mål i turneringen, ét mod Sydkorea og et mod Holland, og var dermed væsentligt bidragende til, at holdet avancerede til 1/8-finalen, der dog blev endestationen.

Han var også med til at vinde guld ved de nordamerikanske mesterskaber CONCACAF Gold Cup i 1996.

Titler 
Liga MX
 1986 med América
 1995 og 1996 med Necaxa

Copa MX
 1995 med Necaxa

CONCACAF Gold Cup
 1996 med Mexico

Referencer 

Fodboldspillere fra Mexico
Fodboldspillere fra Club América
Fodboldspillere fra C.D. Guadalajara
Personer fra Mexico City
Deltagere ved verdensmesterskabet i fodbold 1998
Pável Pardo

Pável Pardo Segura (født 26. juli 1976 i Guadalajara, Mexico) er en tidligere mexicansk fodboldspiller (defensiv midtbane).

Pardo startede sin seniorkarriere i 1993, og spillede frem til 2006 i hjemlandt, primært for Mexico City-klubben América, hvor han var med til at vinde to mexicanske mesterskaber. Herefter skiftede han til europæisk fodbold, hvor han skrev kontrakt med den tyske Bundesliga-klub VfB Stuttgart.

I Stuttgart var Pardos første sæson særdeles succesfuld. Han spillede 33 af turneringens 34 kampe, og var med til at sikre holdet det tyske mesterskab for første gang siden 1992. Han fortsatte karrieren i klubben frem til 2009, hvor han vendte tilbage til América. Her spillede han de følgende to sæsoner inden han afsluttede karrieren med halvanden sæson i den amerikanske Major League Soccer hos Chicago Fire.

Pardo nåede over en periode på 13 år at spille hele 148 kampe og score 11 mål for Mexicos landshold, hvilket gør ham til den næstmest benyttede spiller i landsholdets historie, kun overgået af Claudio Suárez. Hans første landskamp var en venskabskamp på udebane mod Frankrig 31. august 1996, mens hans sidste optræden i landsholdstrøjen fandt sted 6. juni 2009 i en VM-kvalifikationskamp mod El Salvador.

Han repræsenterede sit land ved en lang række internationale slutrunder, heriblandt VM i 1998 i Frankrig og VM i 2006 i Tyskland. Han var også med til at vinde guld ved de nordamerikanske mesterskaber CONCACAF Gold Cup i både 1998 og 2003, samt ved Confederations Cup 1999 på hjemmebane.

Titler 
Liga MX
 2002 og 2005 América

CONCACAF Champions League
 2006 med América

Bundesligaen
 2007 med VfB Stuttgart

Confederations Cup
 1999 med Mexico

CONCACAF Gold Cup
 1998 og 2003 med Mexico

Referencer 

Fodboldspillere fra Mexico
Fodboldspillere fra Club América
Fodboldspillere fra VfB Stuttgart
Fodboldspillere fra Chicago Fire
Deltagere ved verdensmesterskabet i fodbold 1998
Deltagere ved verdensmesterskabet i fodbold 2006
Personer fra Guadalajara
Luis Hernández (fodboldspiller)

Luis Arturo Hernández Carreón (født 22. december 1968 i Poza Rica, Mexico) er en tidligere mexicansk fodboldspiller (angriber). Han var kendt under kælenavnet El Matador (Matadoren)

Hernández startede sin seniorkarriere i 1990, og spillede frem til år 2000 i hjemlandet, dog afbrudt af et kortvarigt lejemål til den argentinske Primera División-klub Boca Juniors. I Mexico repræsenterede han blandt andet Cruz Azul, Necaxa og Tigres UANL, og var med Necaxa med til at vinde det mexicanske mesterskab i både 1995 og 1996.

Fra 2000 til 2002 spillede Hernández i den amerikanske Major League Soccer-klub Los Angeles Galaxy. Her var han med til at vinde landets pokalturnering, US Open Cup, inden han vendte tilbage til Mexico. Her sluttede han karrieren af med at repræsentere flere forskellige klubber, og vandt blandt andet med América fra Mexico City landets mesterskab endnu en gang.

Hernández nåede over en periode på syv år at spille hele 85 kampe og score 35 mål for Mexicos landshold. Hans første landskamp var en venskabskamp 1. februar 1995 mod Uruguay, mens hans sidste optræden i landsholdstrøjen var 1/8-finalen ved VM i 2002 mod USA.

Han repræsenterede sit land ved en lang række internationale slutrunder, heriblandt VM i 1998 i Frankrig og VM i 2002 i Sydkorea/Japan. Ved 98-slutrunden scorede han fire mål og sluttede blandt turneringens topscorere. Han var også med til at vinde guld ved de nordamerikanske mesterskaber CONCACAF Gold Cup i både 1996 og 1998, samt ved Confederations Cup 1999 på hjemmebane.

Titler 
Liga MX
 1995 og 1996 med Necaxa
 2002 América

Copa MX
 1995 med Necaxa

US Open Cup
 2001 med Los Angeles Galaxy

Confederations Cup
 1999 med Mexico

CONCACAF Gold Cup
 1996 og 1998 med Mexico

Referencer 

Fodboldspillere fra Mexico
Fodboldspillere fra Club América
Fodboldspillere fra Los Angeles Galaxy
Fodboldspillere fra Cruz Azul
Fodboldspillere fra C.F. Monterrey
Fodboldspillere fra Tigres UANL
Fodboldspillere fra Boca Juniors
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Gorch Fock (forfatter)

Gorch Fock er pseudonym for den tyske søfartsforfatter Johann Wilhelm Kinau (22. august 1880 i Finkenwerder ved Hamborg - 31. maj 1916 under søslaget ved Jylland).
Han er mest kendt for Seefahrt ist Not! en hjemstavnsroman fra 1913.

Som ældste ud af seks børn i en fiskerfamilie på øen Finkenwerder i Elben vest for Hamborg, var han udset til at blive fisker, men pga. hans helbred sendtes han 1895 i stedet i købmandslære hos en farbror i Bremerhaven.
I 1904 vendte han tilbage til Hamborg og arbejdede som bogholder, fra 1907 ved Hamburg-Amerikalinjen.

Fra 1904 udgav han i hamborgensiske aviser forskellige, mest på sit modersmål plattysk forfattede, digte og fortællinger under pseudonymerne Gorch Fock, Jakob Holst og Giorgio Focco. Fornavnet Gorch er plattysk for Georg, og efternavnet Foch var et slægtsnavn i familien.
Særligt efter 1910 forfattede han mange skuespil, historier og digte på plattysk og højtysk.

Under 1. verdenskrig indkaldtes han 1915 som infanterist og kæmpede i Serbien og Rusland, senere også ved Verdun. I marts 1916 overflyttedes han efter eget ønske til marinen og deltog i søslaget ved Jylland som udkigspost i den forreste mast på krydseren SMS Wiesbaden, som han 1. maj gik ned med (kun 1 ud af 590 ombordværende overlevede). Hans lig drev i august 1916 i land ved øen Väderöbod tæt ved Fjällbacka (nord for Gøteborg), hvor han ligesom andre tyske og britiske søfolk blev gravlagt på den derværende krigskirkegård Stensholmen.

I 1917 blev Gorch Fock hædret af den kejserlige tyske marine, som navngav en såkaldt forpostbåd (ombygget fiskerbåd) efter ham. Siden er 2 af den tyske marines endnu i brug værende skoleskibe opkaldt efter ham, en bark søsat 1933 og en bark søsat 1958.
I adskillige tyske byer er gader og skoler opkaldt efter Gorch Fock.

Kendeste værker 
 Hein Godenwind (roman 1911)
 Seefahrt ist Not! (roman 1913, stumfilm 1921)
 Doggerbank (skuespil 1914)

Noter 

Forfattere fra Tyskland
Personer fra Hamborg
Omkomne ved skibsforlis
Tyskere i 1900-tallet
Tyskere i 1. verdenskrig
Militærfolk faldet i kamp
Pile

Pile er et amerikansk rockband fra Boston, Massachusetts.

Diskografi 
 demonstration (2007)
 jerk routine (2009)
 magic isn't real (2010)
 big web seven inch (2011)
 dripping (2013)
 Special Snowflakes b/w Mama's Lipstick (2014)

Eksterne henvisninger 
 

Musikgrupper fra USA
Francisco Palencia

Juan Francisco Palencia Hernández (født 28. april 1973 i Mexico City, Mexico) er en tidligere mexicansk fodboldspiller (angriber/midtbane).

Palencia spillede på klubplan størstedelen af sin karriere i hjemlandet, hvor han var tilknyttet Pumas UNAM, Cruz Azul og Chivas Guadalajara. Han vandt to mexicanske mesterskaber med Pumas og ét med Cruz Azul. I udlandet repræsenterede han den spanske La Liga-klub RCD Espanyol samt Major League Soccer-klubben Chivas USA fra Los Angeles.

Palencia nåede over en periode på 13 år at spille 79 kampe og score 12 mål for Mexicos landshold. Han repræsenterede sit land ved en lang række internationale slutrunder, heriblandt VM i 1998 i Frankrig og VM i 2002 i Sydkorea/Japan. Han var også med til at vinde guld ved de nordamerikanske mesterskaber CONCACAF Gold Cup i 1998, samt ved Confederations Cup 1999 på hjemmebane.

Titler 
Liga MX
 1998 med Cruz Azul
 2009 og 2011 Pumas UNAM

Copa MX
 1997 med Cruz Azul

CONCACAF Champions League
 1997 med Cruz Azul

Confederations Cup
 1999 med Mexico

CONCACAF Gold Cup
 1998 med Mexico

Referencer 

Fodboldspillere fra Mexico
Fodboldspillere fra Cruz Azul
Fodboldspillere fra RCD Espanyol
Fodboldspillere fra CD Chivas USA
Fodboldspillere fra Club Universidad Nacional
Fodboldspillere fra C.D. Guadalajara
Personer fra Mexico City
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Salvador Carmona

Salvador José Carmona Álvarez (født 22. august 1975 i Mexico City, Mexico) er en tidligere mexicansk fodboldspiller (højre back).

Carmona tilbragte hele sin 14 år lange karriere i hjemlandet, hvor han primært var tilknyttet Deportivo Toluca. Her spillede han i sammenlagt ni sæsoner og var med til at vinde hele fire mexicanske mesterskaber. Af hans andre klubber han nævnes Cruz Azul og Chivas Guadalajara.

Carmona nåede over en periode på ni år at spille 84 kampe for Mexicos landshold. Hans første landskamp var en venskabskamp 7. februar 1996 på udebane mod Chile, mens hans sidste opgør i landsholdstrøjen fandt sted 19. juni 2005 i et Confederations Cup-opgør i Tyskland mod Brasilien.

Han repræsenterede sit land ved en lang række internationale slutrunder, heriblandt VM i 1998 i Frankrig og VM i 2002 i Sydkorea/Japan. Han var også med til at vinde guld ved de nordamerikanske mesterskaber CONCACAF Gold Cup i både 1998 og 2003, samt ved Confederations Cup 1999 på hjemmebane.

Carmona blev i 2006 idømt livsvarig karantæne fra al fodbold på grund af dopingmisbrug.

Titler 
Liga MX
 1998, 1999, 2000 og 2003 med Deportivo Toluca

CONCACAF Champions League
 2003 med Deportivo Toluca

Confederations Cup
 1999 med Mexico

CONCACAF Gold Cup
 1998 og 2003 med Mexico

Referencer

Eksterne henvisninger 

Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Fodboldspillere fra Mexico
Fodboldspillere fra Deportivo Toluca
Fodboldspillere fra Cruz Azul
Fodboldspillere fra C.D. Guadalajara
Dopingsager i fodbold
Personer fra Mexico City
Jafar Salmasi

Mohammad Jafar Salmasi (22. september 1918 i Teheran - 31. januar 2000 sammesteds; ) var en iransk vægtløfter, der deltog i de Olympiske sommerlege 1948 i London, hvor han dels vandt bronze (i 60 kg-vægtklassen), dels satte olympisk rekord i kategorien træk med 100 kg.

Mohammad Jafar Salmasi vandt guld i de Asiatiske Lege i 1951 i New Delhi.

Den iranske idrætsmand, der vandt Irans første medalje ved de olympiske sommerlege, døde som 81-årig i Teheran.

Eksterne henvisninger 

 
 Mohammad Jafar Salmasi, LIFT UP Top Olympic Lifters of the 20th Century

Sportsfolk fra Iran
Vægtløftere
Deltagere ved sommer-OL 1948
Olympiske bronzemedaljevindere fra Iran
Medaljevindere ved sommer-OL 1948
Overtøj

Overtøj kan have flere definitioner:
 beklædning båret udendørs.
 "Beklædning designet til at blive båret udenpå andet beklædning" (Shorter Oxford English Dictionary), i modsætning til undertøj.

Liste af overtøj
Anorak
Blazer
Frakke
Jake
Poncho
Regntøj
Regnbukser
Sjal
Skitøj
Vest
Euler-Lagrange-ligning

En Euler-Lagrange-ligning er en partiel differentialligning, for hvilken det gælder, at løsningen er en mængde af funktioner, som opfylder at den første afledte for en given funktional (se funktional-afledte) er lig nul. Euler-Lagrange-ligningen optræder bl.a. inden for analytisk mekanik som betingelsen for stationering af virkningsfunktionalen for et givent mekanisk system.

Ligningen 
Givet et funktional på formen

da er den første funktional-afledte mht. ved  givet ved:

 er stationær, når den funktional-afledte er lig nul, hvorved Euler-Lagrange-ligningerne fås:

Hvis  ikke eksplicit afhænger af , reduceres ligningen til Beltrami-identiteten:

hvor  er konstant.

Udledning 
Et funktional på formen

skal stationeres:

Variationen i  kan skrives ved variationerne i  og :

hvor

Det kræves desuden, at variationen i hver ende er nul:

Pga. produktreglen gælder:

Og dermed:

Dette indsættes i lign. , og integralet splittes op:

Pga. lign.  gælder:

Derfor:

Integralet består nu af to faktorer. Siden integralet altid skal være nul, og det skal gælde for alle variationer af , må den første faktor være nul:

Dermed er Euler-Lagrange-ligningen udledt.

Endimensionelt eksempel 
Et bestemt mekanisk system beskrevet ved én koordinat  og med potentialet  har Lagrangefunktionen:

Dvs. at den kinetiske energi er givet som for en klassisk punktmasse med massen  og hastigheden:
,
mens den potentielle energi afhænger af positionen (den potentielle energi ville fx i et homogent tyngdefelt være givet på formen:

Systemet vil udvikle sig således at virkningen  stationeres,

Systemets dynamik er derfor beskrevet ved Euler-Lagrange-ligningen:

Eftersom den dobbelte tidsafledte mht. positionen er accelerationen og den positionsafledte mht. det negative potentiale svarer til kraftkomposanten i -retningen, svarer  til Newtons anden lov.

Kildehenvisninger 

Variationsregning
Differentialligninger
Eva Maria Fredensborg

Eva Maria Fredensborg (født 1969 i Härnösand, Sverige) er en svensk/dansk forfatter. Hun flyttede til København som to årig med sine forældre.

Hun har skrevet bøgerne Én gang morder (2013) og Min mund er lukket (2014).

Om Én gang morder:

En dansk psykiater kommer til Småland for at undervise på et sommerkursus, men da han vågner næste morgen, ligger der en hvid kuvert på dørtrinnet til den lejede ødegård. Den indeholder et fotografi af en seriemorder, der tog sit eget liv, mens han var i behandling hos psykiateren tyve år tidligere.
Næste morgen findes en kvinde myrdet.
Det, der ligner en drømmesag for den danske profiler, Robert Strand, udvikler sig hurtigt til et mareridt, da det viser sig, at han kun har fem dage til at forhindre, at seriemorderens copy cat slår til igen.

Om Min mund er lukket:

Var det ensomhed, der drev en kvindelig oversætter til at tage sit eget liv, eller var der bogstavelig talt nogen, der førte hendes hånd?
En besynderlig post-it på køleskabet, en genbo, der kommer på besøg tidligt om morgenen, og et armbånd, der slet ikke passer til kittelkjolen og de afklippede gummistøvler.
Asta Qvist er overbevist om, at Hannah Lundgreen ikke begik selvmord, og da Robert Strand bliver koblet på sagen, viser det sig, at Asta har haft god grund til at tvivle på politiets konklusioner.

Eksterne links 
 Hjemmeside 

Forfattere fra Sverige
Kolbehirse

Kolbehirse (Setaria italica) er en enårig, dyrket græsart. Den har tidligere været brugt som menneskeføde i Europa - og bliver det stadig i Østasien og Afrika. I Danmark bruges den udelukkende som fuglefoder.

Kendetegn 
Kolbehirse er en enårig, urteagtig plante. Stråene er oprette med 4-8 (sjældent 10) knæ, og de er behårede neden for blomsterstanden. Bladene sidder spredt stillet hele vejen op ad strået. Bladskederne er tæt hårede. Selve bladet er lancetformet og helrandet med stikkende randhår. Begge bladsider er ru og græsgrønne. Blomstringen foregår i juni-oktober, og blomsterne er samlet i endestillede, aksagtige stande, som består af knudeagtige småaks. De enkelte blomster er 3-tallige og stærkt omdannede, som det er sædvanligt hos græs-familien. Kolbehirse kan både selvbestøve og fremmedbestøves. Frugterne er små, elliptiske nødder, som er gule, orange, røde eller sorte.

Rodsystemet består af en stor mængde trævlerødder.

Kolbehirse når en højde på ca. 100 cm, mens bredden bestemmes af de overhængende aks og når ca. 40 cm.

Udbredelse 
Kolbehirse kendes kun fra dyrkning, og artens udbredelse er sammenfaldende med dyrkningsområdet.
I Danmark ses den af og til forvildet fra dyrkning som fuglefoder. Den foretrækker lysåbne voksesteder med en fugtig og mineralrig jordbund.

Anvendelse 
Kolbehirse bruges nu til dags udelukkende som fuglefoder i Europa. I Kina, Indien og nogle steder i Afrika, bliver arten dyrket både som menneskeføde og som dyrefoder.

Galleri

Underarter 
 Stor kolbehirse (Setaria italica subsp. italica)
 Lille kolbenhirse eller Mohar (Setaria italica subsp. moharia). Det er denne underart, der oftest bruges som fuglefoder.

Historie 
Grøn skærmaks, der er klassificeret som en underart (Setaria italica subsp. viridis), er stamformen for kolbehirse. Man er ikke sikker på, hvor dyrkningen er blevet indledt, men det formodes at være sket i Afghanistan, for kun dér findes der overgangsformer mellem de to underarter, der i øvrigt ikke krydses indbyrdes.

I Nordkina blev kolbehirse dyrket sammen med almindelig hirse (Panicum miliaceum) fra ca. 2.500 f.Kr., det var de eneste kornsorter på det tidspunkt. Selv efter indførelsen af hvede og byg forblev disse to "hirse"-arter befolkningens basisføde.

I Europa kendes kolbehirse først fra fund i bosættelserne fra bondestenalderen ved Bodensøen. I jernalderen var kolbehirse den vigtigste hirseart i Portugal, Spanien, Italien og Rhinlandet. Romerne kaldte kolbehirse for „panicum“ og tilberedte en grød af den, kogt i mælk. Plinius den ældre omtaler Gallien og Posletten som de vigtigste dyrkningsområder.

Noter 

Skærmaks
Nytteplanter
Korn
Ejstrup Sø

Ejstrup Sø er en sø der ligger lige nordvest for Ejstrupholm vest for Nørre Snede, i Ikast-Brande Kommune. Det er en lille hedesø på omkring 48 ha, hvor der har været gravet brunkul.

Man forsøgte i 1800-tallet at tørlægge søen, men det blev opgivet igen.

Søen er i dag et privat rekreativt område, men med offentlig adgang, og der er anlagt en natursti omkring den.

Holtum Å, der er et tilløb til Skjern Å løber gennem søen fra sydøst mod vest.

Eksterne kilder/henvisninger

Fodnote

Henvisninger 
 Om Ejstrup Sø  på visitikast-brande.dk
 Om Ejstrup Sø   på Den Store Danske.

Søer i Ikast-Brande Kommune
Maurice de Hirsch

Maurice de Hirsch (eller Moritz von Hirsch; født 9. december 1831 i München, død 21. april 1896 på sit gods ved Gyula i Ungarn) var en jødisk baron, rigmand og filantrop.

Liv og gerning 
Hirsch udgik fra en bankierslægt (adlet 1818), ægtede i 1855 en datter af den belgiske bankier og senator Bischoffsheim i Bruxelles og uddannede sig her til en dygtig forretningsmand. I midten af 1870'erne overtog han bygningen af jernbaner i Tyrkiet og tjente en kolossal formue, som senere forøgedes ved dristige og hensynsløse spekulationer; hans formue steg til sidst til flere hundrede mio. franc. 

Hirsch boede både i Paris og London, stod på spændt fod med Rothschilderne, men i venskabeligt forhold til prinsen af Wales. Da hans eneste søn, født i 1856 og i 1880 var blevet belgisk baron, døde i 1886, udfoldede han en storslået velgørenhed, især til bedste for sine fortrykte trosfæller i Rusland, Galizien, Rumænien, Ungarn og Orienten, idet han søgte at fremme deres åndelige og timelige velfærd ved oprettelse af folke- og fagskoler. Ligeledes begyndte han at lede en omfattende udvandring af jøder fra Rusland til egne landbrugskolonier i Argentina og Canada. Hans årlige udgifter til slige øjemed løb op til 50 mio. kr. Hans enke, Clara de Hirsch, (1833—99) fortsatte hans gerning med lignende rundhåndethed og testamenterede størstedelen af sin formue (620 mio. franc) til jødisk velgørenhed eller uddannelsesformål.

Noter

Litteratur 
 Emil Elberling: "Hirsch, Moritz v." i Salmonsens Konversationsleksikon, 2. udgave, bind XI, s. 498;

Eksterne henvisninger 

Jøder fra Tyskland